Yangi yil arafasida WhatsApp orqali 54 milliard xabar jo‘natildi

2013-yil 31-dekabr kuni WhatsApp lahzali xabar almashish tizimi orqali 18 milliard xabar yuborildi. Bu haqda WhatsApp'ning rasmiy tvitteri ma’lum qildi.
Happy '14! On Dec 31st our users sent 18B msgs and received 36B = 54 Billion total messages in a day… ~3x in a year: https://t.co/BbUwBu4sgW
— WhatsApp (@WhatsApp) January 7, 2014
Tvitda keltirilishicha, 31-dekabr kuni dastur foydalanuvchilari 18 milliard xabar yuborgan, 36 milliard xabar qabul qilgan. Kompaniyaning ma’lum qilishicha, kiruvchi va chiquvchi xabarlar tafovutiga guruhlarda bitta chiquvchi xabar ko‘p kishiga yuborish imkoniyati sabab bo‘lgan.
@walidhajj difference in inbound vs. outbound is due to group chat.  sending one msg into group chat of 10 people is 1:10 inbound:outbound
— WhatsApp (@WhatsApp) January 2, 2013
O‘tgan yili Yangi yil arafasida WhatsApp orqali 18 milliard xabar jo‘natilgan edi. Bir yilda xabarlar soni 3 barobardan ko‘proq o‘sdi, deyiladi boshqa tvitda
On Dec 31st we had a new record day: 7B msgs inbound, 11B msgs outbound = 18 billion total messages processed in one day! Happy 2013!!!
— WhatsApp (@WhatsApp) January 2, 2013
UzDaily nashri ma’lum qilishicha, “Bilayn” operatori tizimida 31-dekabr va 1-yanvar kunlari 40 million SMS yetkazilgan, 450 million qo‘ng‘iroq amalga oshirilgan.
Eslatib o‘tamiz, 2013-yil davomida WhatsApp o‘zbek estradasi yulduzlari sirlarini bir necha bor fosh etdi.
Oktabr oyida “Bilayn” tijorat direktori Dmitriy Grigoryev WhatsApp’ni ko‘p trafik sarflashda aybladi. Bu ayblovni WhatsApp bosh direktori Yan Kum darhol rad etdi.
16-oktabr, 3-noyabr va 8-dekabr kunlari WhatsApp butun dunyo bo‘ylab ishlamay qoldi. Dastur faoliyati bir necha soatlardan so‘ng tiklandi.
Noyabrning boshlarida WhatsApp texnik muammolarga duch kelgani sababli dasturning o‘zbekistonlik foydalanuvchilari ommaviy tarzda Telegram dasturiga o‘tishni boshladi. Bu “migratsiya”ni Telegram rasmiy tvitteri tasdiqladi. Buning oqibatida Telegram Google Play do‘konida eng ko‘p ko‘chirilgan dasturlar reytingida WhatsApp'dan o‘zib ketdi. Ucell esa, o‘z navbatida, WhatsApp yaxshi ishlamasligiga sababchi emasligini ta’kidladi.
@Bittabola well, I can't verify their WA past, but we are definitely seeing a LOT of new users from Uzbekistan, yes.
— Telegram Messenger (@telegram) November 10, 2013
25-oktabr kuni dastur orqali “Bilayn” aloqa operatori yopilishi haqida asossiz mish-mishlar tarqaldi. Kompaniya yopilishidan xavfsiragan abonentlar tufayli Ucell ofislarida uzun navbatlar yuzaga keldi. “Bilayn” bosh direktori so‘zlariga ko‘ra, mish-mishlar kompaniyaga yarim million dollar zarar keltirdi. Ushbu hodisa Uznetda sodir bo‘lgan yilning eng muhim hodisalaridan biri deb tan olindi.
Dekabrning so‘nggi dekadasida WhatsApp foydalanuvchilari soni 400 millionga yetgani haqida xabar berildi.
[box type="note"]8-yanvar, soat 10:14da xabarga o‘zgartirish kiritildi. Mushtariy Rauf Alimkulov topgan xato tuzatildi.[/box]